Астанада күн сайын 40 адамнан қызылша анықталады
DATE: 15:45, 19 Қаңтар 2024 | GMT +5
TITLE: Астанада күн сайын 40 адамнан қызылша анықталады
URL: https://kaz.inform.kz/news/astanada-kun-sayin-40-adamnan-kizilsha-aniktaladi-6a2b61/
META: DATE: 15:45, 19 Қаңтар 2024 | GMT +5
TOTAL WORDS: 230
AUTHOR(S):
TEXT: Оның сөзінше, жыл басынан бері Астанада қызылшаның 576 бастапқы және 216 расталған жағдайы тіркелді, оның ішінде 14 жасқа дейінгі балалар арасында 152 жағдай. «Күніне қызылшаның 40-қа жуық жағдайы тіркеледі, сол себепті елордадағы қызылшаға қатысты жағдай әлі де шиеленісе түсуде. Айта кету керек, 152 науқасқа шалдыққан баланың ішінен 92 пайызы қызылшаға қарсы вакцина алмаған, олардың атааналары қызылшаны жоюға қол жеткізу және қолдау жолында айтарлықтай кері ықпалын тигізуде", - деді спикер. Оның мәліметінше, науқастардың ішінде қызылшаға қарсы екпе алғандар тек 6 пайызды құрайды, ал вакцинация мәртебесі белгісіз науқастар 26 пайыз. "Қызылшаның таралуын болдырмау үшін топтық иммунитетінің жалпы көрсеткіші бүкіл халық арасында 85-90 пайыздан кем болмауы керек екенін тағы да еске саламын. Осыған байланысты ұлттық вакцинация күнтізбесіне сәйкес, вакцина алмаған балаларды анықтау жұмыстары жалғасып жатыр. Осылайша 1 және 6 жаста қызылшаға қарсы егілмеген 7-18 жас аралығындағы анықталған 13 000 баланың 10 371-і иммунизациямен қамтылды, бұл 79, 8 пайызды құрайды", - деп атап өтті Сархат Бейсенова. Ол 2023 жылы 6 қарашадан бастап ағымдағы уақытқа дейін қосымша жаппай иммундауға жататын контингенттің, яғни 121 000 адамның 67 168-і егілгенін жеткізді. Бұл 55, 5 пайызды құрайды. Оның ішінде, 6 айдан 10 ай 29 күндік вакцинациналауға жататын 24 000 баланың 9 363-і немесе 39 пайызы екпемен қамтылды. Айта кетейік, 2-4 жастағы вакцинациялауға жататын 78 000 баланың 41 922-сі немесе 53, 7 пайызы екпе алды. Сонымен қоса, вакцинация алуға жататын 6000 медицина қызметкерінің 5512-сі немесе 91, 9 пайызы вакцинацияланған
